ኤጀንሲው ለደረጃዎች መረጃ ተደራሽነት ትኩረት መስጠት ይገባዋል ተባለ
ኤጀንሲው መረጃዎችን በመገናኛ ብዙሃን ለማስተላለፍ ተቸግሬያለሁ ብሏልአዲስ አበባ፡- የኢትዮጵያ ደረጃዎች ኤጀንሲ ለህብረተሰቡ መረጃ በማድረስ ረገድ ትኩረት ሰጥቶ እንዲሰራ የህዝብ ተወካዮች ምክር ቤት አሳሰበ።ኤጀንሲው መረጃዎችን በመገናኛ ብዙሃን በኩል ለማስተላለፍ መቸገሩን አሳውቋል። የምክር ቤቱ የንግድና ኢንዱስትሪ ጉዳዮች ቋሚ ኮሚቴ የኤጀንሲን የ2011 በጀት ዓመት የዘጠኝ ወራት እቅድ አፈፃፀም ሪፖርት ትናንት አዳምጧል። ኤጀንሲው ከተሰጡት ሃላፊነቶች ዋነኞቹ የሆኑት የጥራት መሰረት ልማት ስርዓት በመዘርጋት፤ደረጃዎችን በማዘጋጃት፤ የተወሰኑትን በማፀደቅ እና ከዓለም ዓቀፍ ደረጃዎች ጋር መጣጣማቸውን በመገምገም፤ ረገድ ያከናወናቸው ተግባራት ጥሩ ስለ መሆናቸው ቋሚ ኮሜቴው አስታውቋል። አስገዳጅ ደረጃዎች የመለየትና የማዘጋጀት ተግባርም መልካም አፈፃፀም የታየበት መሆኑን የገመገመው ቋሚ ኮሚቴው፤ ይሁንና አሰገዳጅ ደረጃዎች የሚባሉት ምን ምን ናቸው የሚለውን ለህብረተሰቡ በማሳወቅ በተለይ የጥራት መሰረተ ልማቶች ላይ የሚከናወኑ ተግባራት ለህብረተሰቡ ተደራሽ የሚሆኑበት አግባብ ዝቅተኛ ስለመሆኑ አመልክቷል። «ጥራቱንና ደህንነቱን ያልጠበቀ ምርት የሚያደርሰው ጉዳት ከፍተኛ ነው፤ ህብረተሰቡም በአሁኑ ወቅት ከጥራት ባሻገር ስለ ደህንነቱ ማሰብ ጀምሯል»ያሉት የቋሚ ኮሚቴው ዋና ሰብሳቢ አቶ ጌታቸው መለሰ፤ በጥራት መሰረተ ልማቶች ላይ የሚከናወኑ ተግባራትን በሚገባ ተደራሽ ማድረግ እንደሚገባ አስገንዝበዋል።ለዚህ ደግሞ የመገናኛ ብዙሃን ዋነኛ ተሳታፊ መሆን እንዳላባቸው አሳስበዋል። ከዚህ በተጓዳኝ ኤጀንሲው በተለያዩ ምርቶች ላይ የሚለጠፉ ምልክቶች እውነተኛ የተቋሙ ምልክት ስለመሆናቸው ተገቢውን ትኩረትና ክትትል ለማድረግና የተዘጋጁ ደረጃዎች ከወረቀት ወደ ዲጂታል መቀየር ትኩረት መስጠት እንዳለበትም አጽንኖት ሰጥተውታል። የኢትዮጵያ ደረጃዎች ኤጀንሲ ዋና ዳይሬክተር አቶ እንዳለው መኮንን በበኩላቸው፤ተቋማቸው በመገናኛ ብዙሃን ቸልተኝነት መረጃዎችን ለህብረተሰቡ ለመስጠት መቸገሩን ጠቁመዋል። «መገኛኛ ብዙሃን እንደ አገር ስታንዳርድ ሲፀደቅ ህብረተሰቡ እንዲያውቅ ለማድረግ ጭምር ዳተኛ ሆነዋል»ያሉት ዋና ዳይ ሬክተሩ፤ ተቋሙ ይህን ለማስተካከል ከመ ገናኛ ብዙሃኑ ጋር ተቀራርቦ ለመስራት ቢጥርም ለውጥ አለመመልከቱንም ገልጸ ዋል። ይህም ቢሆን ኤጀንሲው በራሱ ጥረት ማህበራዊ ሚዲያዎችን ከመጠቀም አንስቶ በርካታ ተግባራትን እያከናወኑ እንደሚገኝና ይህንንም እንደሚያጠናክር አስገንዝበዋል። ከዚህ በተጓዳኝ የጥራትና ደረጃዎች ጽንሰ ሃሰብ በትምህርት ካሬኩለም እንዲካተት ለማድረግ ታቅዶ እንደነበረ ያስታወሱት ዋና ዳይሬክተሩ፤ይሁንና ተግባሩ ምንም አለመከናወን ተናግረዋል።ለዚህም የባለድርሻ አካላት ዳተኝነት ዋነኛው ምክንያት ስለመሆኑ አስረድተዋል።አዲስ ዘመን ሚያዝያ 8/2011በ